Нью-Мексико

Нью-Мексико() — Америкын Нэгэдэһэн Уласай баруун урда, баруун хэһэгтэ оршохо можо улас юм. Уулын можо уласуудай нэгэдэ тоосогдодог. Хүн зоной нягташалынь 6.27/км² болоод АНУ-ай зургаадахи хүн зон һиирэг һуурижаһан можо улас болоно.

Унаган америкынхид хэдэн зуунай турша нютаглажа ерэһэн тус нютаг мүн Испаниин эзэнтэ гүрэнэй Шэнэ Испани дэд хаанлиг, Мексикын нэгэ хэһэг байгаад Америкын Нэгэдэһэн Уласай нютаг дэбисхэр боложо, уламаар можо уласай зэргэлэлтэй болоо һэн. АНУ-ай можо уласууд дунда Нью-Мексико Испаниин колонизацилагшад болон Латин Америкын шэлжэн һуурижагшадай удам буюу испанигуудай эзэлхэ хуби эгээн үндэр можо улас юм. Мүн унаган америкынхидай эзэлхэ хубяар Аляска, Оклахомагай дараа гурбадугаарта, тоогоор Калифорни, Оклахома, Аризона, Техасай дараа табадугаарта ородог. Можо уласай нютагта дэбисхэртэ нютаглаха унаган эрхэтэдынь голшолон Навахо, Пуэблошууд байдаг. Иимэ тус можо уласынь хүн зон зүй, соёлой хубида испаниинхи, унаган америкынхидай хүсэтэй нүлөөлэл доро оршодог онсолигтой юм. Нью-Мексикын далбаанда Испани, Зиашуудай тэмдэглэхэ улаан, алталиг үнгэ, унаган америкынхидай шүтэдэг наран ороһон байдагNew Mexico State Flag - About the New Mexico Flag, its adoption and history from NETSTATE.COM.

 Зүүлтэ 


Категори:Америкын Нэгэдэһэн Улас